༈ བཅོམ་ལྡན་དཔལ་ཆེན་ཁྲག་འཐུང་ལྷ་ཡི་ཚོགས། །སྣང་སྟོང་དབང་བོའི་གཞུ་
བཞིན་རྣམ་བཀྲ་བའི། །སྒོམ་བཟླས་ཏིང་འཛིན་ཟབ་མོའི་རྣལ་འབྱོར་ལ། །འབད་
པའི་དགེ་ཚོགས་ཟླ་ལྟར་དཀར་བ་འདིས། །དངོས་གྲུབ་རྩ་བ་ཐེག་མཆོག་བཤེས་
གཉེན་གྱིས། །ཚེ་རབས་ཀུན་ཏུ་འབྲལ་མེད་རྗེས་བཟུང་སྟེ། །ཟབ་ལམ་བླ་མའི་
རྣལ་འབྱོར་ལ་བརྟེན་ནས། །མདོ་སྔགས་ཟུང་འབྲེལ་ལམ་བཟང་མཐར་ཕྱིན་ཤོག །
ཁྱད་པར་རིག་འཛིན་གྲུབ་དབང་སམྦྷ་ཝའི། །ཐུགས་བཅུད་གསང་ཆེན་ཐེག་པའི་
སྒོར་ཞུགས་ནས། །དམ་ཚིག་སྡོམ་པ་མིག་འབྲས་ལྟར་བསྲུངས་ཏེ། །ཚེ་གཅིག་
སངས་རྒྱས་སྒྲུབ་པའི་སྐལ་ལྡན་ཤོག །སྤྲུལ་བའི་འཁོར་ལོའི་དབུས་གནས་མེ་ལྕེ་
ཡིས། །སྡིག་ལྟུང་ཀུན་སྦྱངས་རྟེན་དང་བརྟེན་པ་ཀུན། །གསལ་དྭངས་བསྐྱེད་
རྫོགས་ཟུང་འབྲེལ་ཉམས་ལེན་གྱིས། །གནས་སྐབས་ལས་བཞིའི་འཕྲིན་ལས་ཀུན་
འགྲུབ་ཤོག །ཟླ་ཉིའི་ལམ་དུ་ཞུགས་པའི་རླུང་གི་རྒྱུན། །ལྷན་སྐྱེས་བདེ་སྟོང་མཚོན་
གྱིས་མྱུར་བཅད་ནས། །ཀུན་རྟོག་གཡོ་མེད་སྒྲ་གཅན་ལམ་གྱི་དབུས། །ཟུང་འཇུག་
བདེ་ཆེན་ལོངས་སྐུ་འགྲུབ་གྱུར་ཅིག །རྩ་གསུམ་བྱིན་རླབས་འཆི་མེད་བདུད་རྩིའི་
བཅུད། །མི་ཤིགས་ཐིག་ལེ་ཉི་ཟླ་ཁ་སྦྱོར་དུ། །སིམ་པས་མཆོག་ཐུན་དོན་ཀུན་གྲུབ་
པའི་སྲོག །ནམ་ཡང་གཞོམ་པ་མེད་པའི་དཔལ་ཐོབ་ཤོག །ས་གསུམ་སྐྱེ་དགུའི་
ཕན་བདེའི་གཞི་གཅིག་པུ། །ཐུབ་བསྟན་སྤྱི་དང་འཇམ་མགོན་རྒྱལ་བ་ཡི། །དྲི་
མེད་རིང་ལུགས་དབྱར་མཚོ་ལྟར་རྒྱས་ཤིང་། །རྫོགས་ལྡན་གསར་བའི་དགའ་སྟོན་
དར་གྱུར་ཅིག །ཁྱད་པར་སྐྱབས་མགོན་མཚུངས་བྲལ་དམ་པ་ཡི། །ཞབས་ཟུང་
འཁོར་ལོའི་རི་མོ་རྣམ་བཀྲ་བ། །མི་འཇིགས་གདོང་ལྔ་རོལ་བའི་ནོར་བུའི་ཁྲིར། །
རབ་བརྟན་མཛད་འཕྲིན་ཕྱོགས་ཀྱི་མཐར་ཁྱབ་ཤོག
།མདོར་ན་གནས་སྐབས་
མཐར་ཐུག་འདོད་པའི་དོན། །མ་ལུས་ཡིད་བཞིན་ནོར་ལྟར་ལྷུན་འགྲུབ་པའི། །
དགེ་ལེགས་རྒྱ་མཚོའི་དཔལ་གྱིས་དུས་ཀུན་ཏུ། །ས་གསུམ་ལུས་ཅན་ཡོངས་ལ་
29

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ཤིས་གྱུར་ཅིག །ཅེས་ཡི་དམ་ཡང་གསང་ཁྲོས་པའི་ལས་བྱང་མཇུག་ཏུ་སྨོན་ཚིག་འདི་ལྟ་བུ་དགོས་ཞེས་
གསོལ་དཔོན་ངག་དབང་རབ་རྒྱས་ཀྱིས་ཁ་དར་ཆེ་ལེགས་བཅས་བསྐུལ་བའི་ངོར། ༧ཤཱཀྱའི་དགེ་སློང་བློ་
བཟང་རྒྱལ་མཚན་སེངྒེས་སྦྱར་པའོ།། །།